Halim Hamidov. Halim Hamidov (1937-yil 22-iyul, Gʻijduvon tumani) — Oʻzbekiston Respublikasi xalq oʻqituvchisi (1995). Samarqand Davlat Universitetini tugatgan (1959). 1959-yildan Qiziltepa tumanidagi maktabda tarix oʻqituvchisi. 1962-yildan Gʻijduvon tumanidagi 1-maktabda, 1965-yildan 2-internat maktabda direktor oʻrinbosari. 1970-yildan Gʻijduvon tuman xapq taʼlimi boʻlimida yoʻriqchi va metodik kabinet mudiri, 1982-yildan 3-maktab, 1993—1998-yillarda 6-gimnaziya direktori.